





SOCIETAT SCA Proemi 


NATURAL DE LES BALEARS 


Fa dos anys celebràrem el quarantè aniversari de Societat. En aquella ocasió 
aparagué un útil article recopilatori de la història del Bolletí de la Societat d'Història 
Natural de les Balears realitzat per Joan J. Fornós, Guillem Ramon i Joana Rayó 
(1995). Però enguany el Bolletí apareix amb una xifra redona, el número quaranta. 
Quaranta volums es diu ràpid, són molts els autors i articles apareguts en aquestes 
pàgines. El que queda d'aquest llarg període són els articles que són recordats pe- 
riòdicament en altres publicacions pel seu interès i qualitat científica. En les seves 
pàgines han col.laborat més de trescents autors de distintes nacionalitats i en distints 
idiomes, però de tot això ja teniu prou informació en l'article indicat anteriorment. 

Des d'aquestes línies introductòries al número 40 voldria recordar, com un 
merescut homenatge, els directors de publicacions precedents i a les seves Juntes 
de Publicacions i als autors que són els qui fan possible que les pàgines del Bolletí 
es trobin plenes de contingut científic. Els directors de publicacions: Guillem Colom, 
Miquel Oliver, Miquel Duran, Guillem Mateu, Joan Cuerda, Lluís Pomar, Guillem 
Ramon i Joan J. Fornós han dirigit i se n'han cuidat al llarg del temps d'elaborar 
aquests Bolletins. Aqueta història, com és natural, ha anat evolucionant al llarg del 
temps. La revista ha anat modernitzant-se a l'igual que ho fet la Societat. Per les 
seves mans han passat prop de trescents-cinquanta articles, dels quals 
aproximadament uns 300 han estat acceptats per a la seva publicació. Això vol dir 
que hi ha una selecció científica rigorosa que es porta a terme gràcies a la 
col.laboració d'avaluadors especialitzats en cada matèria. Després de l'avaluació 
científica ve la tasca de donar la màxima divulgació a l'obra que es fa des de la 
nostra Societat. Una fórmula directa és la via clàssica d'intercanvi científic amb altres 
organismes, institucions o societats semblants a la nostra. Gràcies a aquest 
intercanvi aconseguim augmentar la nostra biblioteca, patrimoni fonamental de la 
Societat, doncs avui podem dir que és quaranta anys més rica. Però també es pot 
donar a conèixer el contingut (índex i resum dels articles) del nostre Bolletí a través 
de les bases de dades nacionals i internacionals, i així ho fa la nostra Societat. 

En aquesta presentació m'agradaria fer una anàlisi sobre els aspectes més 
íntims del Bolletí, els autèntics protagonistes, els autors. Els autors són els veritables 
cómplices de que la nostra revista surti, any rera any, des de fa quaranta números. 
No obstant, voldria destacar la tasca d'uns socis que han treballat en èpoques 
difícils sense l'ajuda de cap institució científica, amb el suport exclusiu de la seva 
feina contínua i il.lusió. Són molts els autors representatius que han fet que la 
nostra revista estàs plena de treballs amb un elevat contingut científic, i no voldria 
esser injust fent referència a uns pocs, però no puc deixar de citar a: D. Guillem 
Colom, D. Lluís Gasull, D. Joan Cuerda, D. Andreu Muntaner o D. Joan Bauzà, 
totes elles persones que han dedicat un esforç extraordinari per l'avanç de les 
ciències naturals de les nostres llles. Els seus treballs són actualment vigents i punt 
de referència per a qui vulgui començar en l'estudi de la geologia, la malacologia, 
el quaternari o els fòssils que es poden trobar a les Balears. 

També, entre les pàgines del Bolletí, trobam articles que han estat citats en 
repetides ocasions al llarg del temps. Si en tengués que estriar un d'entre aquestes 
tres-centes aportacions, tal volta em decidiria pel treball del Prof. Dr. Margalef (1976) 
sobre el paral.lelisme entre la vida en les coves i les grans profunditats marines. 
I segurament no m'equivoqui si pronostic que l'editorial d'aquest volum també serà 
una contribució tenguda en compte en múltiples ocasions en un futur proper i no 
tan proper. 

A les pàgines del Bolletí també s'han descrit moltes noves espècies, 
essencialment de les Balears, però també de fora. Trigla darderi Sanz i Bauzà, 
1961, Trochoidea ortizi (Gasull, 1963), Trochoidea ortizi calderensis (Gasull, 1963), 
Trochoidea frater muntaneri (Gasull, 1963), Trochoidea frater pobrensis (Gasull, 
1963), Trochoidea claudinae (Gasull, 1963), Trochoidea cuerdai (Gasull, 1963), 
Oestophora huiperi Gasull, 1966, Oxychilus mercadali Gasull, 1968, Helicopsis altenai 
Gasull, 1972: Helicella mariae Gasull, 1972, Pinus halepensis ceciliae Llorens i 
Llorens, 1972, Lithobius piceus tabacarui Negrea i Matic, 1973, Lithobius exarmatus 
mallorcanus Negrea i Matic, 1973, Lithobius dragani Negrea i Matic, 1973, Lithobius 
georgescui Negrea i Matic, 1973, Orphanoiulus religiosus majoricensis Mauriès i 
Vicente, 1976, Echinogammarus sicilianus monomerus Stock, 1977, Caprella 
acanthifera pityusensis Isern, 1977, Vitrea gasulli Riedel i Paul, 1977, Mus spretus 
parvus Alcover, Gosàlbez i Orsini, 1985, Porcellio balearicus Cruz i Garcia, 1992, 
Iberellus tanitianus Forés i Vilella, 1993, Thoracochaeta erectiseta Carles-Tolrà, 1994, 
Thoracochaeta palpebris Carles-Tolrà, 1994, Scybalicus minoricensis Vives i Vives, 
1994, Hydrelia mayoli Canzoneri i Rallo, 1996, Dignomus huhalovae Bellés, 1996. 
i en aquests volum una altra espècie de coleòpter descrita pel Dr. Xavier Bellés i 
dedicada a un altre il.lustre i estimat professor, el Dr. Francesc Espafiol. Aquestes 
són referències obligades per al treball dels taxònoms i per incorporar en les bases 
de dades de biodiversitat del nostre planeta. 

